Σύμφωνα με την υπ.΄ αριθ.135363/Ζ1/22.10.2021 εγκύκλιο του Υπουργείου Παιδείας και Θρησκευμάτων με θέμα "Μετεγγραφές/Μετακινήσεις Ακαδημαϊκού Έτους 2021-2022", οι ηλεκτρονικές αιτήσεις μετεγγραφής/μετακίνησης υποβάλλονται από τη Δευτέρα 25 Οκτωβρίου 2021 μέχρι την Παρασκευή 5 Νοεμβρίου 2021, μέσω του ιστότοπου του Υ.ΠΑΙ.Θ. [www.minedu.gov.gr](http://www.minedu.gov.gr), στις ειδικές εφαρμογές μετεγγραφών/μετακινήσεων.

Προς ενημέρωση των φοιτητών, για την αναφορά τυχόν προβλημάτων που προκύπτουν κατά την υποβολή αιτήσεων μετεγγραφής, οι δικαιούχοι φοιτητές **θα απευθύνονται στη Γραμματεία του Τμήματος**. Πιο συγκεκριμένα, σε περίπτωση που κάποιος φοιτητής του Τμήματός, θα αναφέρει ότι δεν μπορεί να συνδεθεί στο Ηλεκτρονικό Σύστημα Μετεγγραφών του Υπουργείου επειδή τα απαραίτητα στοιχεία είναι ανεπαρκή ή μη έγκυρα ή δεν περιλαμβάνονται στα διαθέσιμα αρχεία, θα συμπληρώνετε το επισυναπτόμενο excel αρχείο με τα στοιχεία του και θα το αποστείλετε με email στο [**helpdesk@upatras.gr**](mailto:helpdesk@upatras.gr), έτσι ώστε το Τμήμα Δικτύων να προχωρήσει στην ενημέρωση/διόρθωση των στοιχείων.

Παρακαλούνται οι Γραμματείες να προσφέρουν κάθε δυνατή βοήθεια στους ενδιαφερόμενους, στο πεδίο αρμοδιοτήτων τους.

Επιπλέον σας αποστέλλουμε προς υπενθύμιση το ΦΕΚ με τις αντιστοιχίες Τμημάτων, Εισαγωγικών Κατευθύνσεων και Προγραμμάτων Σπουδών των Α.Ε.Ι. και των Ανώτατων Εκκλησιαστικών Ακαδημιών, ακαδημαϊκού έτους 2021-2022.

**Από τη Διεύθυνση Εκπαίδευσης και Έρευνας  
Τμήμα Προπτυχιακών Σπουδών**